CELEX: 32000D0457
Language: el
Date: 2000-07-20 00:00:00
Title: 2000/457/ΚΕΠΠΑ: Απόφαση του Συμβουλίου, της 20ής Ιουλίου 2000, για την εφαρμογή της κοινής θέσης 1999/691/ΚΕΠΠΑ σχετικά με τη στήριξη των δημοκρατικών δυνάμεων στην Ομοσπονδιακή Δημοκρατία της Γιουγκοσλαβίας (ΟΔΓ)

Avis juridique important

|

32000D0457

2000/457/ΚΕΠΠΑ: Απόφαση του Συμβουλίου, της 20ής Ιουλίου 2000, για την εφαρμογή της κοινής θέσης 1999/691/ΚΕΠΠΑ σχετικά με τη στήριξη των δημοκρατικών δυνάμεων στην Ομοσπονδιακή Δημοκρατία της Γιουγκοσλαβίας (ΟΔΓ)  

Επίσημη Εφημερίδα αριθ. L 183 της 22/07/2000 σ. 0004 - 0004

Απόφαση του Συμβουλίουτης 20ής Ιουλίου 2000για την εφαρμογή της κοινής θέσης 1999/691/ΚΕΠΠΑ σχετικά με τη στήριξη των δημοκρατικών δυνάμεων στην Ομοσπονδιακή Δημοκρατία της Γιουγκοσλαβίας (ΟΔΓ)(2000/457/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 23, παράγραφος 2,την κοινή θέση 1999/691/ΚΕΠΠΑ, η οποία υιοθετήθηκε από το Συμβούλιο, στις 22 Οκτωβρίου 1999, σχετικά με τη στήριξη των δημοκρατικών δυνάμεων στην Ομοσπονδιακή Δημοκρατία της Γιουγκοσλαβίας (ΟΔΓ)(1), και ιδίως το άρθρο 1,Εκτιμώντας τα ακόλουθα:(1) Σύμφωνα με το άρθρο 1 της κοινής θέσης 1999/691/ΚΕΠΠΑ, η Ευρωπαϊκή Ένωση ανέλαβε την υποχρέωση να στηρίξει ενεργά όλες τις δυνάμεις στην ΟΔΓ που αποδεικνύουν την πλήρη δέσμευσή τους στις δημοκρατικές αξίες· στο πλαίσιο αυτό, το Συμβούλιο εξέδωσε την απόφαση 2000/82/ΚΕΠΠΑ(2) για την εφαρμογή της εν λόγω κοινής θέσης όσον αφορά την πρωτοβουλία "Ενέργεια για τη δημοκρατία".(2) Θα πρέπει να υποστηριχθούν ορισμένοι σερβικοί δημοκρατικοί δήμοι, παραδίδοντάς τους άσφαλτο· οι παραδόσεις αυτές εντάσσονται στο πλαίσιο της πρωτοβουλίας "Ενέργεια για τη δημοκρατία"· δεδομένου ότι η άσφαλτος είναι παράγωγο προϊόν του πετρελαίου, η παράδοσή του εξυπηρετεί ένα πολιτικό στόχο που είναι ίδιος με τον στόχο της εν λόγω πρωτοβουλίας και οι δικαιούχοι επιλέγονται με τα ίδια κριτήρια.(3) Είναι ανάγκη επίσης να εκδοθεί απόφαση σχετικά με τους δήμους στους οποίους θα επεκταθεί η εν λόγω πρωτοβουλία.(4) Απαιτείται επακολούθως δράση της Κοινότητας προκειμένου να εφαρμοστεί το ανωτέρω περιγραφόμενο μέτρο,ΑΠΟΦΑΣΙΖΕΙ:Άρθρο 1Στα πλαίσια της στήριξης του εκδημοκρατισμού στην ΟΔΓ, που αναφέρεται στο άρθρο 1 της κοινής θέσης 1999/691/ΚΕΠΠΑ, η προμήθεια, η πώληση ή η εξαγωγή πετρελαίου και προϊόντων πετρελαίου επιτρέπεται στους ακόλουθους σερβικούς δήμους: Cacak, Pancevo, Uzice, Kikinda, Arilje, Pozega, Presevo και Sabac.Άρθρο 2Η παρούσα απόφαση αρχίζει να παράγει αποτελέσματα από την ημερομηνία που υιοθετείται.Άρθρο 3Η παρούσα απόφαση δημοσιεύεται στην Επίσημη Εφημερίδα.Βρυξέλλες, 20 Ιουλίου 2000.Για το ΣυμβούλιοΟ ΠρόεδροςF. Parly(1) ΕΕ L 273 της 23.10.1999, σ. 1.(2) ΕΕ L 26 της 2.2.2000, σ. 1.